Document ID: 32008D0935

ΑΠΌΦΑΣΗ ΤΗΣ ΕΠΙΤΡΟΠΉΣ
της 5ης Δεκεμβρίου 2008
σχετικά με τη χορήγηση κοινοτικής χρηματοδοτικής ενίσχυσης στο Κοινό Κέντρο Ερευνών της Επιτροπής στο Βέλγιο και την Ιταλία για ορισμένες δραστηριότητες που πραγματοποιούνται σύμφωνα με τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου για το έτος 2009
[κοινοποιηθείσα υπό τον αριθμό Ε(2008) 7702]
(Τα κείμενα στη γαλλική, την ιταλική και την ολλανδική γλώσσα είναι τα μόνα αυθεντικά)
(2008/935/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 32 παράγραφος 7,
Εκτιμώντας τα ακόλουθα:
(1)
Τα κοινοτικά εργαστήρια αναφοράς στον τομέα του ελέγχου των τροφίμων και των ζωοτροφών μπορούν να λαμβάνουν κοινοτική χρηματοδοτική ενίσχυση σύμφωνα με το άρθρο 28 της απόφασης 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (2).
(2)
Το Κοινό Κέντρο Ερευνών της Ευρωπαϊκής Επιτροπής στην Ispra της Ιταλίας ορίζεται στο παράρτημα VII του κανονισμού (ΕΚ) αριθ. 882/2004 ως το κοινοτικό εργαστήριο αναφοράς για τα υλικά που προορίζονται να έρθουν σε επαφή με τρόφιμα και για τους γενετικώς τροποποιημένους οργανισμούς (ΓΤΟ). Το Κοινό Κέντρο Ερευνών της Ευρωπαϊκής Επιτροπής στο Geel του Βελγίου ορίζεται στο παράρτημα VII του κανονισμού (ΕΚ) αριθ. 882/2004 ως το κοινοτικό εργαστήριο αναφοράς για τα βαρέα μέταλλα στα τρόφιμα και τις ζωοτροφές, για τις μυκοτοξίνες και για τους πολυκυκλικούς αρωματικούς υδρογονάνθρακες (ΠΑΥ).
(3)
Το Κοινό Κέντρο Ερευνών και η Γενική Διεύθυνση Υγείας και Καταναλωτών είναι και τα δύο υπηρεσίες της Επιτροπής και η σχέση τους καθορίζεται σε ετήσια διοικητική συμφωνία, που υποστηρίζεται από πρόγραμμα εργασίας και τον προϋπολογισμό του.
(4)
Τα προγράμματα εργασίας και οι αντίστοιχες εκτιμήσεις των προϋπολογισμών των κοινοτικών εργαστηρίων αναφοράς στο Κοινό Κέντρο Ερευνών για το έτος 2009 έχουν αξιολογηθεί.
(5)
Συνεπώς, πρέπει να χορηγηθεί κοινοτική χρηματοδοτική ενίσχυση για ορισμένες δραστηριότητες του Κοινού Κέντρου Ερευνών της Ευρωπαϊκής Επιτροπής στο Geel του Βελγίου και στην Ispra της Ιταλίας, όπως προβλέπεται στον κανονισμό (ΕΚ) αριθ. 882/2004. Η κοινοτική χρηματοδοτική ενίσχυση ανέρχεται στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006 της Επιτροπής (3).
(6)
Δυνάμει του άρθρου 3 παράγραφος 2 στοιχείο α) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (4), τα προγράμματα για την εκρίζωση και την καταπολέμηση ζωονόσων (κτηνιατρικά μέτρα) χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ). Επιπλέον, το άρθρο 13 δεύτερο εδάφιο του εν λόγω κανονισμού προβλέπει ότι σε εξαιρετικές και δεόντως αιτιολογημένες περιπτώσεις, για τα μέτρα και τα προγράμματα που καλύπτει η απόφαση 90/424/ΕΟΚ, οι δαπάνες που συνδέονται με τα διοικητικά έξοδα και τα έξοδα προσωπικού των κρατών μελών και των δικαιούχων της συνεισφοράς του ΕΓΤΕ αναλαμβάνονται από το Ταμείο. Για σκοπούς δημοσιονομικού ελέγχου, εφαρμόζονται τα άρθρα 9, 36 και 37 του κανονισμού (ΕΚ) αριθ. 1290/2005.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Χορηγείται κοινοτική χρηματοδοτική ενίσχυση για τις ακόλουθες δραστηριότητες του Κοινού Κέντρου Ερευνών της Ευρωπαϊκής Επιτροπής, Ispra, Ιταλία («το εργαστήριο»), τις οποίες πραγματοποιεί σύμφωνα με το άρθρο 32 παράγραφος 1 του κανονισμού (ΕΚ) αριθ. 882/2004, και για την οργάνωση τεχνικών εργαστηρίων σχετικά με τις εν λόγω δραστηριότητες, για την περίοδο από την 1η Ιανουαρίου 2009 μέχρι τις 31 Δεκεμβρίου 2009:
1.
δραστηριότητες που αφορούν τα υλικά που έρχονται σε επαφή με τρόφιμα· η εν λόγω ενίσχυση δεν υπερβαίνει το ποσό των 180 003 ευρώ·
2.
οργάνωση τεχνικών εργαστηρίων από το εν λόγω εργαστήριο σχετικά με τις δραστηριότητες που αναφέρονται στο σημείο 1· η εν λόγω ενίσχυση δεν υπερβαίνει το ποσό των 75 947 ευρώ·
3.
δραστηριότητες που αφορούν τους γενετικά τροποποιημένους οργανισμούς· η εν λόγω ενίσχυση δεν υπερβαίνει το ποσό των 13 388 ευρώ·
4.
οργάνωση τεχνικών εργαστηρίων από το εν λόγω εργαστήριο σχετικά με τις δραστηριότητες που αναφέρονται στο σημείο 3· η εν λόγω ενίσχυση δεν υπερβαίνει το ποσό των 61 440 ευρώ.
Άρθρο 2
Χορηγείται κοινοτική χρηματοδοτική ενίσχυση για τις ακόλουθες δραστηριότητες του Κοινού Κέντρου Ερευνών της Ευρωπαϊκής Επιτροπής, Geel, Βέλγιο («το εργαστήριο»), τις οποίες πραγματοποιεί σύμφωνα με το άρθρο 32 παράγραφος 1 του κανονισμού (ΕΚ) αριθ. 882/2004, και για την οργάνωση τεχνικών εργαστηρίων σχετικά με τις εν λόγω δραστηριότητες, για την περίοδο από την 1η Ιανουαρίου 2009 μέχρι τις 31 Δεκεμβρίου 2009:
1.
δραστηριότητες που αφορούν τα βαρέα μέταλλα στα τρόφιμα και τις ζωοτροφές· η εν λόγω ενίσχυση δεν υπερβαίνει το ποσό των 250 000 ευρώ·
2.
οργάνωση τεχνικών εργαστηρίων από το εν λόγω εργαστήριο σχετικά με τις δραστηριότητες που αναφέρονται στο σημείο 1· η εν λόγω ενίσχυση δεν υπερβαίνει το ποσό των 25 000 ευρώ·
3.
δραστηριότητες που αφορούν τις μυκοτοξίνες· η εν λόγω ενίσχυση δεν υπερβαίνει το ποσό των 230 000 ευρώ·
4.
οργάνωση τεχνικών εργαστηρίων από το εν λόγω εργαστήριο σχετικά με τις δραστηριότητες που αναφέρονται στο σημείο 3· η εν λόγω ενίσχυση δεν υπερβαίνει το ποσό των 22 000 ευρώ·
5.
δραστηριότητες που αφορούν τους πολυκυκλικούς αρωματικούς υδρογονάνθρακες (ΠΑΥ)· η εν λόγω ενίσχυση δεν υπερβαίνει το ποσό των 232 000 ευρώ·
6.
οργάνωση τεχνικών εργαστηρίων από το εν λόγω εργαστήριο σχετικά με τις δραστηριότητες που αναφέρονται στο σημείο 5· η εν λόγω ενίσχυση δεν υπερβαίνει το ποσό των 22 000 ευρώ.
Άρθρο 3
Οι κοινοτικές χρηματοδοτικές ενισχύσεις που αναφέρονται στα άρθρα 1 και 2 ανέρχονται στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006.
Άρθρο 4
Η παρούσα απόφαση απευθύνεται:
-
για τα υλικά που προορίζονται να έρθουν σε επαφή με τρόφιμα: στο Κοινό Κέντρο Ερευνών, Ινστιτούτο Υγείας και Προστασίας των Καταναλωτών, Μονάδα: Φυσική και χημική έκθεση, TP 260, Via E. Fermi, 1, 21020 Ispra (Ιταλία),
-
για τους γενετικά τροποποιημένους οργανισμούς: στο Κοινό Κέντρο Ερευνών, Ινστιτούτο Υγείας και Προστασίας των Καταναλωτών, Μονάδα: Βιοτεχνολογία και ΓΤΟ, Via E. Fermi, 1, 21020 Ispra (Ιταλία),
-
για τα βαρέα μέταλλα: στο Κοινό Κέντρο Ερευνών, Retieseweg 111, 2440 Geel (Βέλγιο),
-
για τις μυκοτοξίνες: στο Κοινό Κέντρο Ερευνών, Retieseweg 111, 2440 Geel (Βέλγιο),
-
για τους ΠΑΥ: στο Κοινό Κέντρο Ερευνών, Retieseweg 111, 2440 Geel (Βέλγιο).
Βρυξέλλες, 5 Δεκεμβρίου 2008.

Labels: 19
7
0
6
18